**Tatjana Sergejevna Tšernova** (ven. Татьяна Сергеевна Чернова, s. 29. tammikuuta 1988 Krasnodar) on venäläinen seitsenottelija. Hän saavutti vuosina 2008–2012 neljä arvokisamitalia, mutta menetti myöhemmin kaikki dopingin käytön takia.

Tšernova voitti sekä alle 18-vuotiaiden (2005) että alle 20-vuotiaiden (2006) maailmanmestaruuden. Aikuisten arvokisoissa hän esiintyi ensimmäisen kerran Osakan MM-kilpailuissa 2007, mutta ottelu jäi kesken. Valencian sisäratojen MM-kilpailuissa 2008 hän sijoittui viisiottelussa seitsemänneksi. 

Pekingin olympialaisissa 2008 Tšernova sijoittui alun perin neljänneksi, mutta nousi hieman kisojen jälkeen pronssille Ljudmyla Blonskan dopinghylkäyksen jälkeen. Berliinin MM-kilpailuissa 2009 Tšernova sijoittui alun perin kahdeksanneksi ja Dohan sisäratojen MM-kilpailuissa 2010 hän saavutti alun perin viisiottelussa pronssia. Barcelonan EM-kilpailuissa 2010 hän sijoittui neljänneksi pistein 6512. Daegussa 2011 hän voitti alun perin seitsenottelun ennätyksellään 6880 pistettä. Vuonna 2012 Istanbulin sisäratojen MM-kilpailuissa hän sijoittui viidenneksi pistein 4725 ja Lontoon olympialaisissa kolmanneksi pistein 6628. Vuoden 2013 kesäuniversiadeissa hän voitti kultaa.

Tšernovan suoritukset Pekingin olympialaisissa 2008 ja Berliinin MM-kilpailuista 2009 lähtien hylättiin dopingin käytön takia vuosina 2016–2017. Tšernovan biologista dopingpassia varten kerätyissä dopingnäytteissä havaittiin vuonna 2013 epäselvyyksiä ja hänen Berliinin MM-kilpailuissa 2009 antamansa dopingnäyte tutkittiin uudelleen ja siitä löytyi merkkejä anabolisen steroidin käytöstä. Tammikuussa 2015 Venäjän antidopingtoimikunta Rusada asetti hänet kahden vuoden kilpailukieltoon ajalle 22.7.2013–21.7.2015 ja hylkäsi hänen tuloksiaan aikaväliltä 15.8.2009–14.8.2011. Kansainvälinen yleisurheiluliitto IAAF valitti tapauksesta urheilun kansainväliseen vetoomustuomioistuimeen (CAS), joka pidensi Tšernovan kilpailukiellon kolmeen vuoteen ja kahdeksaan kuukauteen ja hylkäsi lisäksi hänen tuloksiaan aina 22.7.2013 asti. Tšernova valitti CAS:n päätöksestä, mutta CAS hylkäsi valituksen. Pekingin olympialaisten pronssimitalinsa Tšernova menetti vuonna 2017 kun hänen Pekingissä antamansa dopingnäytteen uusintatutkimuksessa löytyi merkkejä anabolisen steroidin käytöstä.

Henkilökohtaiset ennätykset
---------------------------

Lähde: IAAF

|  |  |
| --- | --- |
| Ulkoradat* 200 m 23,50 (2007)
* 800 m 2.06,50 (2008)
* 100 m aj 13,47 (2007)
* 400 m aj 56,14 (2007)
* Korkeushyppy 187 (2007)
* Pituushyppy 678 (2008)
* Kuulantyöntö 13,57 (2007)
* Keihäänheitto 54,49 (2006)
* 7-ottelu 6618 (2008)
 | Sisäradat* 800 m 2.10,10 (2008)
* 60 m aj 8,38 (2008)
* Korkeushyppy 181 (2008)
* Pituushyppy 661 (2008)
* Kuulantyöntö 13,11 (2008)
* 5-ottelu 4717 (2008)
 |

Lähteet
-------

1. ↑  Tatjana Tšernova sports-referencen tietokannassa (Arkistoitu – Internet Archive) (englanniksi)
2. 1 2 3 4  Tatjana Tšernova Kansainvälinen yleisurheiluliitto.  (englanniksi)
3. ↑  Barcelona 2010 – Seitsenottelun tulokset European Athletics (englanniksi)
4. ↑  Tatyana Chernova *tilastopaja.org*. Viitattu 23.4.2015. (englanniksi)[vanhentunut linkki]
5. ↑  Hans van Kuijen: Chernova shows great form with Heptathlon win at World University Games *iaaf.org*.  12.7.2013. Viitattu 18.4.2015. (englanniksi)
6. ↑  IAAF RESPONSE TO ARD / THE SUNDAY TIMES (pdf) (s. 9) IAAF. Viitattu 25.4.2017. (englanniksi)
7. 1 2  CAS 2016/O/4469 International Association of Athletics Federations (IAAF) v. All Russia Athletics Federation (ARAF) & Tatyana Chernova (pdf) (s. 2–3, 40)  29.11.2016. tas-cas.org:  CAS.  Arkistoitu 4.2.2017. Viitattu 28.1.2017. (englanniksi)
8. ↑  Russian athletes (athletics) recognized ineligible  30.1.2015. RUSADA.  Arkistoitu 30.1.2015. Viitattu 18.4.2015. (englanniksi)
9. ↑  Appeal filed by Tatyana Chernova dismissed by the CAS *tas-cas.org*.  18.7.2017. Viitattu 20.7.2017. (englanniksi)
10. ↑  Uransa jo lopettanut Ennis-Hill vastaanottaa kultamitalin Lontoon MM-kisoissa *yle.fi*. Viitattu 20.7.2017.
11. ↑  IOC sanctions two athletes for failing anti-doping test at Beijing 2008 and London 2012 *International Olympic Committee*.  24.4.2017. Viitattu 25.4.2017. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Henkilöt | 
* World Athletics
* Tilastopaja 🔒

 |

 |